
Termeni de Referință (TdR)
privind organizarea unei vizite de studiu în Franța
pentru un grup de crescători de ovine și caprine 
beneficiari și potențiali beneficiari ai Proiectelor IFAD 

1.	Client
Clientul acestei misiuni este Unitatea Consolidată Pentru Implementarea Programelor IFAD (UCIP IFAD), care este responsabilă de gestionarea și implementarea zilnică a Proiectul Îmbunătățirea Capacităților pentru Dezvoltare Rurală (TRTP) care a stabilit un istoric solid și bine-cunoscut de management competent și diligent al programelor pentru proiectele anterioare și în derulare ale IFAD.

2.	Contextul țării
Republica Moldova are o economie vulnerabilă, cu venituri medii și mici. Deși se numără printre cele mai sărace țări din Europa, aceasta a înregistrat progrese în ceea ce privește reducerea sărăciei și promovarea creșterii favorabile a incluziunii sociale și rurale de la începutul anilor 2000. Totuși, Moldova este expusă la o serie de pericole naturale, iar impactul acestora afectează în mod disproporționat persoanele sărace. Componentele Programelor IFAD sunt orientate spre reducerea sărăciei și sunt implementate în conformitate cu procedurile stabilite și aprobate de către IFAD de comun acord cu Guvernul Republicii Moldova. UCIP IFAD este responsabilă pentru administrarea, implementarea și monitorizarea activităților Programelor și Proiectelor IFAD, precum și coordonarea activităților cu instituțiile și organizațiile participante la implementare. 

3.	Contextul proiectelor IFAD
În prezent UCIP IFAD are în derulare Proiectul ”Îmbunătățirea Capacităților pentru Transformarea Zonei Rurale” (TRTP / IFAD VIII). Pentru buna desfășurare a activităților stabilite în Acordurile de Împrumut dintre Guvernul Republicii Moldova și IFAD, a fost creată prin Hotărârea GRM Unitatea Consolidată pentru Implementarea Programelor IFAD (UCIP IFAD) care asigură implementarea de zi cu zi a proiectelor în derulare. Punerea în aplicare a unui proiect este o activitate pe termen lung, care are un risc crescut și suportă schimbări constante pentru a se adapta cerințelor și necesităților beneficiarilor și a asigura fezabilitatea și durabilitatea investițiilor efectuate. Prin urmare, caracteristicile speciale ale echipei UCIP IFAD și consolidarea capacităților acesteia reprezintă modul prin care se facilitează și impulsionează rezolvarea sarcinilor cu complexitate crescută, a adaptării la situațiile de stres, a răspunsului rapid la cerințele mediului extern și la identificarea soluțiilor optime pentru implementarea proiectelor IFAD în Moldova.
4. Contextul activității
În cadrul Proiectului „Îmbunătățirea Capacităților pentru Transformarea Zonei Rurale” (TRTP), implementat de Unitatea Consolidată pentru Implementarea Programelor IFAD (UCIP IFAD), una dintre direcțiile prioritare de intervenție este consolidarea rezilienței producătorilor agricoli la efectele schimbărilor climatice și la șocurile economice și de piață. Proiectul promovează dezvoltarea capitalului uman, modernizarea exploatațiilor agricole, adoptarea tehnologiilor și practicilor agricole durabile, și care vor rezulta în creșterea competitivității acestora prin adoptarea tehnologii inteligente și inovații.
Sectorul ovine si caprine reprezintă unul dintre sectoarele cu potențial important pentru dezvoltarea agriculturii și mediului rural din Republica Moldova. Acesta este caracterizat prin predominanța exploatațiilor neprofesionale, în timp ce exploatațiile comerciale reprezintă o pondere mai redusă în structura sectorului. Creșterea ovinelor și caprinelor constituie o activitate economică relevantă pentru populația rurală, contribuind la valorificarea resurselor naturale, în special a pășunilor, menținerea locurilor de muncă în mediul rural, diversificarea surselor de venit ale gospodăriilor agricole și consolidarea securității alimentare în comunitățile rurale.

În prezent, în Republica Moldova există 283 de exploatații comerciale, care dețin un efectiv de 73.132 de oi, în timp ce 37.350 de exploatații neprofesionale dețin un efectiv de 261.804 oi. Deși exploatațiile comerciale reprezintă un număr redus din totalul fermelor, acestea concentrează aproximativ 21,8% din efectivul național de ovine - 335 536, ceea ce reflectă un grad mai ridicat de specializare și organizare a producției. În același timp, exploatațiile neprofesionale dețin 78,2% din efectivul total de ovine, demonstrând că dezvoltarea sectorului depinde în mare măsură de capacitatea gospodăriilor mici de a-și moderniza activitatea și de a adopta practici eficiente de producție.
Datele prezentate mai sus ne duc inevitabil la două concluzii majore: (i) sectorul de ovine și caprine reprezintă un sector cu un potențial mare de creștere care este caracteristic afacerilor mici si fermelor de familie, (ii) În forma actuală de gestionare a proceselor agroindustriale și Programului Strategic al Politicii Agricole din Moldova, fermele de familie în forma actuală sunt mai puțin favorizate și necesită asistate pentru a deveni sustenabile și reziliente la șocurile climaterice și de piața.  
În ultimii ani, sectorul se confruntă cu provocări majore generate de schimbările climatice, degradarea pășunilor, creșterea costurilor de producție, volatilitatea piețelor și deficitul forței de muncă din mediul rural. În aceste condiții, capacitatea de a concura pe piață nu mai depinde doar de investițiile în infrastructură și tehnologie, ci și de nivelul de organizare a producătorilor, de accesul acestora la servicii de consultanță și inovare, de cooperarea economică și de capacitatea structurilor asociative de a reprezenta interesele sectorului și de a facilita integrarea fermierilor în lanțurile valorice agroalimentare.


Un rol esențial în acest proces îl au organizațiile profesionale ale crescătorilor de ovine și caprine. În Republica Moldova activează Federația Crescătorilor de Ovine și Caprine pentru Carne și Lapte și Asociația Obștească Asociația Crescătorilor de Ovine și Caprine „BUDJAK”, organizații care reprezintă interesele producătorilor în dialogul cu autoritățile publice, contribuie la promovarea politicilor de dezvoltare a sectorului și facilitează schimbul de informații și bune practici între fermieri. În contextul implementării Proiectului TRTP, colaborarea cu aceste organizații reprezintă un element strategic, deoarece acestea au rolul de a disemina cunoștințele și experiențele acumulate către membrii lor, de a promova asocierea producătorilor și de a sprijini dezvoltarea unor servicii moderne dedicate fermelor familiale.

Organizarea unei vizite de studiu în Franța reprezintă o oportunitate de dezvoltare instituțională și profesională atât pentru fermieri, cât și pentru reprezentanții organizațiilor profesionale din sector, deoarece Franța dispune de unul dintre cele mai performante sisteme europene de organizare a sectorului ovine si caprine, bazat pe ferme familiale competitive, cooperative și organizații de producători puternice, servicii de extensiune și consultanță bine dezvoltate, sisteme performante de ameliorare genetică și modele eficiente de procesare și comercializare a produselor. Studierea acestor experiențe va permite identificarea și adaptarea unor soluții aplicabile în Republica Moldova, contribuind la consolidarea capacităților organizațiilor de producători, dezvoltarea lanțurilor valorice și creșterea rezilienței, în concordanță cu obiectivele Proiectului TRTP implementat de UCIP IFAD.

Totodată, unul dintre elementele centrale ale vizitei îl constituie participarea la Salonul Internațional „Sommet de l'Élevage”, organizat anual la Cournon-d'Auvergne, Franța, care este printre cele mai importante evenimente europene dedicate creșterii animalelor, agriculturii și inovării în zootehnie. Salonul reunește fermieri, cooperative, instituții de cercetare, furnizori de genetică, producători de echipamente, procesatori și organizații profesionale din întreaga Europă, oferind o platformă unică pentru prezentarea celor mai noi tehnologii, soluții inovatoare și modele de dezvoltare a sectorului.
Detaliile pot fi văzute prin accesarea linkului:  https://www.sommet-elevage.fr/en/sessions?timeslotday=2026-10-07&page=1&%24pagegroup=ovins                                  
Participarea la acest eveniment va fi completată de un program de vizite tehnice și întâlniri profesionale în ferme, cooperative și unități de procesare, astfel încât participanții să poată observa modul practic de aplicare a tehnologiilor și sistemelor de producție promovate în Franța. 
Prin combinarea participării la Salonul Internațional cu vizitele de studiu în teren, participanții vor dobândi o înțelegere consolidata asupra întregului lanț valoric al sectorului ovine și caprine:incepand cu  genetică și reproducție, producție și bunăstarea animalelor până la procesare, marketing, cooperare și accesul pe piețe de desfacere.
Participarea la vizita de studiu va oferi membrilor grupului oportunitatea de a analiza și compara modelele de dezvoltare, practicile de producție și mecanismele de organizare a sectorului ovin și caprin din Franța cu cele existente în Republica Moldova. Experiența acumulată va contribui la identificarea unor soluții și bune practici aplicabile în contextul național, precum și la formularea unor propuneri concrete pentru îmbunătățirea competitivității, productivității și sustenabilității sectorului ovin și caprin din Republica Moldova.
Astfel, vizita de studiu în Franța va facilita schimbul de experiență, contribuind la:
· Creșterea productivității și a calității produselor
Producătorii vor aplica practici moderne de producție și management, ceea ce va conduce la optimizarea proceselor tehnologice, reducerea pierderilor și obținerea unor produse de calitate superioară, conforme cerințelor pieței. 
· Diversificarea producției și îmbunătățirea procesării primare
Fermierii își vor extinde gama de produse și vor integra activități de procesare primară, sporind valoarea adăugată a producției și capacitatea de adaptare la cerințele consumatorilor. 
·  Sporirea accesului producătorilor la piețe și mecanisme de sprijin financiar
Producătorii își vor consolida poziția pe piață prin identificarea de noi canale de comercializare și valorificarea oportunităților de finanțare, ceea ce va contribui la creșterea veniturilor și sustenabilitatea afacerilor. 
· Promovarea formelor asociative ale producătorilor
Se va consolida cooperarea între producători prin inițierea sau aderarea la forme asociative, facilitând accesul comun la resurse, piețe și servicii, precum și creșterea puterii de negociere. 
· Acces la informații despre ameliorarea genetică a efectivelor 
·  Se vor prezenta unele rase performante de ovine, metode de selecție, reproducție și îmbunătățire a productivității (carne, lapte, lână). 
· Crearea de contacte și parteneriate 
Fermierii se vor întâlni cu producători de echipamente, furnizori de genetică, organizații profesionale și potențiali parteneri pentru dezvoltarea fermelor ovine.

5. Obiectiv general
Obiectivul general al Proiectelor IFAD este de a îmbunătăți bunăstarea populației rurale din Moldova și de a reduce sărăcia. Proiectele vizează problemele Republicii Moldova în agricultură, în special sărăcia și migrația, securitatea alimentară și nutrițională, vulnerabilitatea climatică, precum și lipsa competitivității. Obiectivul de dezvoltare este de a consolida rezistența la schimbările climatice și de a îmbunătăți oportunitățile economice pentru micii antreprenori din mediul rural, în special femei și tineri,  prin promovarea diversificării afacerilor fermierilor din zonele vulnerabile la sărăcie și la schimbări climatice, prin creșterea competitivității acestora să adopte tehnologii inteligente și inovații.


6.	Obiectivele activității
În cadrul prezentului concurs, UCIP IFAD intenționează să selecteze o companie specializată care va asista UCIP IFAD în organizarea și desfășurarea unei vizite de studiu în Franța pentru un grup de producători din sectorul ovin și caprin, inclusiv tineri și femei beneficiari și potențiali beneficiari ai programelor IFAD.
Vizita are drept scop facilitarea transferului de cunoștințe și bune practici europene prin participarea la Salonul Internațional Sommet de l'Élevage, completată de vizite tehnice și întâlniri profesionale cu actorii relevanți ai sectorului zootehnic francez.
În perioada desfășurării vizitei, prestatorul va asigura realizarea următoarelor obiective:
· organizarea participării delegației la Salonul Internațional Sommet de l'Élevage, în cadrul căruia se va oferi participanților acces la cele mai noi tehnologii, soluții inovatoare, genetică, echipamente și modele de dezvoltare din sectorul ovin și caprin; 
· familiarizarea participanților cu bunele practici europene privind managementul fermelor, ameliorarea genetică, bunăstarea animalelor și utilizarea tehnologiilor moderne; 
· facilitarea schimbului de experiență cu fermieri, cooperative, organizații profesionale, cercetători și furnizori de tehnologii; 
· analizarea modelelor de organizare și cooperare aplicate în Franța pe întreg lanțul valoric al sectorului; 
· identificarea soluțiilor privind dezvoltarea procesării, crearea produselor cu valoare adăugată și diversificarea piețelor de desfacere; 
· dezvoltarea relațiilor instituționale și profesionale dintre actorii sectorului ovin și caprin din Republica Moldova și Franța. 

7.  Activități cheie
Pentru realizarea obiectivelor stabilite în cadrul acestui TdR, Prestatorul urmează să îndeplinească următoarele activități cheie:
a) [bookmark: _Hlk133327070]Elaborarea agendei vizitei de studiu în Franța și coordonarea acesteia cu UCIP IFAD, care trebuie să includă, dar să nu se limiteze la următoarele întrevederi și să asigure realizarea următoarelor obiective:
· [bookmark: _Hlk236839098]Organizarea participării delegației la Salonul Internațional Sommet de l'Élevage, desfășurat la Cournon-d'Auvergne, Franța, în perioada 06–09 octombrie 2026.  Participarea la eveniment va fi asigurată pe o perioadă de două zile din durata desfășurării acestuia, cu asigurarea accesului membrilor grupului la expozițiile tematice, demonstrațiile tehnologice, prezentările de genetică, conferințele și întâlnirile de afaceri relevante pentru sectorul ovin și caprin; 
· Organizarea vizitelor tehnice la ferme comerciale specializate în producția de lapte și carne; 
· Organizarea vizitelor la cooperative și organizații profesionale; 
· Organizarea întâlnirilor cu institute de cercetare și organizații implicate în ameliorarea genetică; 
· Organizarea vizitelor la unități de procesare; 
· Facilitarea întâlnirilor cu furnizori de tehnologii, echipamente, genetică și servicii pentru sector; 
· Organizarea sesiunilor de schimb de experiență privind politicile agricole, mecanismele de sprijin și organizarea lanțului valoric. 

Agenda vizitei de studiu va include: locația, denumirea companiilor care urmează a fi vizitate, scurtă descriere a activități acesteia, altele după caz.

b) Organizarea logisticii pe parcursul vizitei de studiu va include:
· [bookmark: _Hlk224543970]asigurare transport avia tur-retur (bilete de avion, clasa econom). Zborul tur-retur locul de destinație va fi cu opțiunea de maxim o escală;
· asigurare transport transfer aeroport-hotel-aeroport și deplasare locală prin Franța, pe toată durata vizitei (4 zile) (capacitatea unității de transport  pentru 12 persoane);
· asigurare medicală pentru fiecare participant, valabilă pe durata vizitei de studiu;
· cazare hotel (5 nopți, hotel de 3 stele, 6 camere duble, cu dejun inclus);
· servicii de traducere în timpul întâlnirilor (din/în limba Română-Franceză).
· Alte detalii logistice relevante.
c) Diseminarea bunelor practici pe rețelele de socializare și în mass-media:
· pregătirea materialelor de comunicare dedicate vizitei organizate. Se va elabora un raport fotografic în format electronic, realizat pentru fiecare zi a vizitei, în conformitate cu agenda activităților desfășurate. 
·  pregătirea unui articol destinat comunicatelor de presă, care va reflecta principalele activități, rezultate și bune practici identificate în cadrul vizitei, care vor contribui la informarea publicului larg și la promovarea experiențelor relevante pentru dezvoltarea sectorului.

8.	 Dezvoltarea capacităților și transferul de cunoștințe

Schimbul de experiență și transferul de cunoștințe va reprezenta elemente esențiale pentru consolidarea capacităților actorilor din sectorul ovin și caprin, contribuind la modernizarea practicilor de creștere, la creșterea competitivității și la asigurarea dezvoltării durabile a sectorului pe termen lung.

Dezvoltarea capacităților și transferul de cunoștințe ca rezultat al vizitei de studiu se vor realiza printr-o abordare practică și participativă, care va combina instruirea teoretică cu experiența practică.

Procesul de învățare va include:
· [bookmark: _Hlk236839435]învățare prin observare directă, prin participarea la Salonul Internațional Sommet de l'Élevage, vizite la ferme de ovine și caprine și unități de procesare, unde participanții vor analiza soluții aplicate în managementul fermelor, nutriție, reproducere și bunăstare animală;
· participarea la sesiuni interactive de instruire, facilitate de experți și practicieni, axate pe tehnologii moderne, eficiență economică și sustenabilitate;
· învățarea din bune practici, prin discuții structurate cu fermieri, reprezentanți ai cooperativelor și instituțiilor de profil;
· analiza studiilor de caz, care vor permite identificarea elementelor ce pot fi adaptate și replicate în Republica Moldova.
Pentru asigurarea durabilității cunoștințelor acumulate, la revenirea în Republica Moldova acestea vor fi consolidate prin:
· organizarea de către Federația Crescătorilor de Ovine și Caprine pentru Carne și Lapte a sesiunilor de sinteză și reflecție asupra posibilității de implementare a bunelor practici în sector;
· prezentarea și diseminarea unor lecții învățate cu formularea și prezentarea recomandărilor în cadrul schimbului de experiență, care va fi organizat la nivel național;
· aplicarea ulterioară a cunoștințelor în activitățile curente ale participanților și în inițiativele de dezvoltare a sectorului caprin și ovin.
9. Rezultatul scontat și livrabile
În rezultatul implementării activităților descrise în capitolul 7, vor fi prezentate UCIP IFAD următoarele livrabile:

	
	Activitate
	Livrabile
	Cantitate
	Termen, zile calendaristice
	

	1.
	Vizită de studiu
	1.1.  Agenda detaliată a vizitei de studiu elaborată și coordonată cu UCIP IFAD. 
	1
	10 zile de la semnarea contractului
	

	
	
	1.2. Lista participanților completată și semnată de participanți (conform modelului livrat de UCIP);
1.3. Chestionare de evaluare (satisfacție) a vizitei de studiu, completate de fiecare participant format electronic (Google Forms).
	1



1 x nr. participanți

	La finalizarea  vizitei





	

	2.
	Transfer de cunoștințe

	2.1 Raport fotografic (în format electronic, pentru fiecare zi conform agendei); 

2.2 Articol pentru comunicate de presă privind vizita organizată. 
	1



1
	Pe parcursul și la finalizarea vizitei 

2 zile după  finalizarea activității
 
	

	3.
	Raportarea finală
	3.1. Raport de activitate final (va include toate activitățile)
3.2 Raport financiar (va include documentele de plată, facturile, alte).
	
1
	5 zile după  finalizarea activității
	



10. Cerințe de calificare și experiența necesară pentru lista scurtă:
	[bookmark: _Hlk142993110]Criterii de calificare
	Punctaj maxim

	1. Cerințe generale
	20

	1.1. Companie înregistrată în Republica Moldova, cu minimum 5 ani de experiență în organizarea vizitelor de studiu, schimburilor de experiență, vizitelor comerciale sau a altor activități similare
	20

	2. Experiență anterioară specifică în domeniu
	50

	2.1. Cel puțin 3 vizite de studiu organizate pentru companii din Republica Moldova, în ultimii 5 ani (2021–2026)
	35

	2.2. Experiență în organizarea a cel puțin unei vizite de studiu sau a unui schimb de experiență în Franța, în ultimii 5 ani (2021–2026), va constitui un avantaj
	15

	3. Capacitatea de implementare
	15

	3.1. Disponibilitatea personalului-cheie necesar implementării activității, inclusiv a unui manager de echipă și a unei persoane responsabile de asigurarea interpretării din limba română în limba franceză și invers. 
La această etapă nu se solicită CV-uri. Compania va prezenta o confirmare scrisă privind componența echipei propuse și disponibilitatea personalului-cheie pentru perioada estimată de implementare.
	15

	4. Alte criterii
	15

	4.1. Experiență anterioară în implementarea activităților finanțate din fondurile donatorilor internaționali
	15

	TOTAL
	100






Rating	
Slab 0-40%	
Suficient 41-70%	
Bine 71-90%	  
Foarte bine 91-100%	

Expresiile de interes vor fi evaluate și clasificate în baza criteriilor prezentate mai jos. Vor fi considerate calificate firmele care obțin minimum 70 de puncte. În conformitate cu metoda CQS, firma clasată pe primul loc va fi invitată să prezinte o propunere tehnică și financiară combinată.
11. Aranjamente contractuale
Locația și perioada de execuție:
[bookmark: _Hlk146185819]Țara/Regiunea:  Franța 
Durata: Total 6 zile calendaristice (4 zile în țară și 2 zile pentru zbor către și dinspre țara de destinație, 5 nopți de cazare). 
Perioada: activitatea este planificată de a fi realizată în luna octombrie 2026, în corelare cu perioada de desfășurare a Salonului Internațional Sommet de l'Élevage (06–09 octombrie 2026).
Număr de participanți: 12 persoane. Nu sunt incluși reprezentanții prestatorului.
Profilul participanților: grupul va include 11 reprezentanți ai sectorului ovine și caprine și reprezentanți ai mediului academic, inclusiv tineri și femei beneficiari și potențiali beneficiari ai Proiectelor IFAD în Republica Moldova.  

12. Coordonarea activităților
Coordonarea și monitorizarea activităților va fi efectuată de către responsabilul de contract desemnat din cadrul UCIP IFAD. 
Prestatorul de servicii va raporta și va prezenta livrabilele responsabilului de contract desemnat.
 
13. Servicii și facilități care trebuie furnizate de Beneficiar
Beneficiarul va oferi prestatorului tot suportul informațional necesar pentru implementarea cu succes a serviciilor. Prestatorul își va desfășura activitatea în strânsă colaborare cu responsabilul de contract din cadrul UCIP IFAD, care va asigura informații și suport la implementarea activității. 

14. Servicii și facilități care trebuie furnizate de Prestator
Pentru buna executare a activității solicitate, Prestatorul va dispune de capacitățile tehnice, dotări specifice, utilaj și echipament necesar pentru prestarea serviciilor solicitate.

